Държавен вестник, бр. 39, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  39
(3) Министърът на образованието и наука­
та определя общите насоки за приоритетите 
в програмата въз основа на препоръките и 
становищата на Съвета за иновации и научни 
изследвания.
(4) Програмата се утвърждава от министъра 
на образованието и науката по предложение 
на изпълнителния съвет на фонда след съгла­
суване с министъра на иновациите и растежа.
(5) Съгласуването по ал. 4 се извършва в 
7-дневен срок от получаването на програмата. 
Тя се счита за съгласувана, когато в посочения 
срок не е изпратено становище.
Чл. 32. Приходите на фонда се осигуряват 
от:
1. средства от държавния бюджет;
2. средства въз основа на споразумения, 
дарения и помощи от национални и междуна­
родни финансови институции и организации 
и средства по международни споразумения;
3. дарения от физически и юридически лица;
4. средства по програми на Европейския 
съюз и държавите от Европейското икономи­
ческо пространство.
Чл. 33. (1) Средствата на фонда се раз­
ходват за:
1. изпълнение на Националната стратегия 
за развитие на научни изследвания;
2. целево финансиране на национални 
научни програми;
3. финансиране на фундаментални и при­
ложни научни изследвания;
4. изграждане и поддържане на научноиз­
следователска инфраструктура;
5. пълно или частично финансиране на 
научноизследователски проекти на български 
висши училища или научни организации, по­
лучили оценка над прага в одобрените насоки 
за кандидатстване по процедури на Рамковата 
програма за научни изследвания и иновации 
на Европейския съюз;
6. осигуряване на пълно или частично 
финансиране за изпълнение на или участие 
в проекти и програми, свързани с научни 
изследвания, на висши училища, научни орга­
низации, учени, млади учени, постдокторанти 
или колективи от учени от висши училища 
или научни организации;
7. подпомагане издаването на рецензирани 
и индексирани български научни периодични 
издания с цел разпространение на научни 
знания;
8. организиране и провеждане на форуми, 
свързани с обмен на научни знания;
9. придобиване и поддържане на права 
на интелектуалната собственост в резултат 
на научноизследователска дейност, включи­
телно за разходи, свързани с придобиване и 
поддържане на патенти на висши училища и 
научни организации;
10. издръжка за дейността на фонда.
(2) Финансирането по ал. 1 може да се 
осъществява и в партньорство с други инсти­
туции, организации и финансиращи органи.
(3) Придобиването на права на интелек­
туална собственост от научни организации 
и висши училища върху обекти, чието съз­
даване е в резултат от научно изследване, 
финансирано със средства на фонда, се 
урежда с договор между страните, получили 
финансиране, и фонда.
Чл. 34. (1) Фондът подкрепя проекти за 
насърчаване и развитие на научните изслед­
вания, като предоставя целеви финансови 
средства въз основа на конкурс, проведен при 
условията и по реда на този закон.
(2) Предоставянето на финансови средства 
от фонда може да се извърши без провеждане 
на конкурсна процедура за изпълнение на:
1. национални научни програми по решение 
на Министерския съвет;
2. научноизследователски проекти на бъл­
гарски висши училища или научни организа­
ции, получили оценка над прага в одобрените 
насоки за кандидатстване по процедури на 
Рамковата програма за научни изследвания 
и иновации на Европейския съюз.
(3) Предоставянето на финансови средства от 
фонда въз основа на конкурс се извършва спо­
ред условията на Рамката за държавна помощ 
за научни изследвания, развитие и иновации 
и според условията на глава III, Раздел 4 от 
Регламент (ЕС) № 651/2014 на Комисията от 
17 юни 2014 г. за обявяване на някои категории 
помощи за съвместими с вътрешния пазар в 
приложение на членове 107 и 108 от Договора 
(ОВ, L 187/1 от 26 юни 2014 г.), наричан по-
нататък „Регламент (ЕС) № 651/2014“.
Чл. 35. (1) Конкурсната процедура се от­
крива със заповед на управителя на фонда 
след решение на изпълнителния съвет.
(2) С решението изпълнителният съвет 
одобрява конкурсната документация, която 
съдържа:
1. покана към кандидатите за участие в 
конкурса;
2. насоки за кандидатстване в конкурса и 
методика за оценка;
3. образци на документите за кандидат­
стване.
(3) Заповедта на управителя съдържа:
1. наименование на конкурса;
2. общия размер на финансовите средства, 
които ще се предоставят;
3. срок за подаване на документите;
4. размер на минималното и максималното 
финансиране на отделни проекти;
5. критерии за допустимост на кандидатите 
и дейностите;
6. режим на държавна помощ, по която се 
отпуска финансирането;
7. критерии и показатели за оценка;